GEORGE NUUS - Die Tuiniqua-versorgingsoord vir seniors het die sentrum se 32ste verjaarsdag Vrydagmiddag met 'n feestelike ete gevier.
Voordat 'n ware feesmaal bedien is, het Coenie Ritter, 'n inwoner, sy digterlike talent getoon toe hy 'n gedig wat hy spesiaal vir die geleentheid geskryf het, voorgelees het. Verskeie geskenkies is ook uitgedeel tydens 'n prettige gelukstrekking.